Armando Broja. Armando Broja (Albancha talaffuzi: [bɾɔja]; 2001-yil 10-sentyabrda tugʻilgan) — professional futbolchi, Premer-liganing "Chelsea" klubida hujumchi sifatida oʻynaydi. Angliyada tugʻilgan, Albaniya milliy futbol terma jamoasi vakili hisoblanadi. Klubdagi faoliyati. Dastlabki faoliyati. Broja futbolchilik faoliyatini „Burnham Juniors“ klubida boshlagan. Keyin u Tottenham Hotspur bilan shartnoma imzolashdan va 8 yoshgacha boʻlganlar tanloviga qoʻshilishdan oldin Reading va Fulham bilan bir nechta sinovlardan oʻtdi. „Tottenham“dagi ikki yillik faoliyatidan soʻng, Broja 2009-yilda "Chelsea" akademiyasiga qoʻshildi. Chelsea. 2020-yil 26-fevralda Broja ikki yillik shartnomaga rozi boʻlganidan keyin Premer-liga vakili "Chelsea" bilan birinchi professional shartnomasini imzoladi. 8-mart kuni u oʻz maydonida „Everton „ga qarshi 4:0 hisobida gʻalaba qozongan oʻyinda 86-daqiqada Olivye Jiru oʻrniga zaxiradan maydonga tushganidan keyin professional debyutini oʻtkazdi. 2020-21-yilgi mavsum: „Vitess“ klubiga ijaraga. 2020-yilning 21-avgustida Broja „Vitess“ klubiga mavsumiy ijaraga oldi.19-sentyabr kuni u „Sparta Rotterdam“ klubiga qarshi oʻyinda (2:0) oʻzining ligadagi ilk golini kiritdi. Broja 2020-21-yilgi mavsumda Erediviziyada eng yaxshi toʻpurar sifatida „Vitess“da ijara muddatini yakunladi va oʻnta gol urdi. 2021-22-yilgi mavsum: „Southampton“ klubiga ijaraga. 2021-yilning 18-iyulida Broja “Chelsea“ bilan yangi besh yillik shartnoma imzoladi. 2021-yil 10-avgustda u 2021-2022 yilgi mavsum uchun Premer-ligadagi hamkasbi Sautgemptonga ijaraga berildi. 25-avgust kuni debyutida u EFL Kubogining ikkinchi bosqichida 2- liga vakili Nyuport Kaunti ustidan 8:0 hisobida gʻalaba qozonib, ikkita gol urdi. 16-oktyabr kuni Broja „Lids United“ga qarshi oʻyinda (1:0) „Avliyolar“ safida oʻzining birinchi ligadagi golini urdi va Premer-ligada gol urgan birinchi alban futbolchisiga aylandi. 2022-23-yilgi mavsum. 2022-yilning 2-sentyabrida Broja „Chelsea“ bilan 2028-yilgacha yangi uzoq muddatli shartnoma imzoladi. U 2022-yil 8-oktyabrda „Wolverhampton“ ga qarshi oʻz uyida 3:0 hisobida gʻalaba qozonib, mavsumdagi oltinchi liga oʻyinida "Chelsea" klubidagi ilk golini urdi. Xalqaro darajadagi faoliyati. 19 yoshgacha. 2019-yil 28-may kuni Broja Albaniya U19 futbol terma jamoasi va Kosovo U19 futbol terma jamoasiga qarshi oʻrtoqlik oʻyinlariga chaqiruv oldi. 2019-yil 3-iyun kuni Broja Albaniya terma jamoasi bilan Kosovoga qarshi birinchi oʻrtoqlik oʻyinida debyut qildi va asosiy tarkibda qayd etilganidan soʻng oʻz jamoasining 3:1 hisobidagi gʻalabasi vaqtida jamoasining uchinchi golini kiritdi. 21 yoshgacha. 2019-yil 9-iyun kuni Broja Albaniya U21 terma jamoasi bilan Uels U21 bilan oʻrtoqlik oʻyinida debyut qildi va 46-daqiqada Din Sula oʻrniga zaxiradan maydonga tushdi va oʻz maydonida 2:1 hisobida gʻalaba qozonib, jamoasining ikkita golini urdi. Professional faoliyati. 2019-yil may oyida Broja 2019-yilning 21-26-may kunlari Albaniyaning Durres shahrida oʻquv-mashgʻulot yigʻiniga Albaniya futbol terma jamoasidan chaqiruv oldi. 2020-yilning 7-sentyabr kuni u Litva futbol terma jamoasiga qarshi oʻz maydonida 1:0 hisobida magʻlub boʻlgan uchrashuvda debyut qildi.2021-yil 5-sentabr kuni Broja oʻzining birinchi golini 2022-yilgi FIFA Jahon chempionati saralash bosqichi doirasida Vengriyaga qarshi oʻyinda kiritib, jamoasiga 1:0 hisobida gʻalaba qozonishga yordam berdi. Shaxsiy hayoti. Broja Angliyaning Slou shahrida, Albaniyaning Malesi e Madhe shahridan boʻlgan alban oilasida tugʻilgan. Uning ikkita singlisi bor. Eslatmalar.